

PROJEKTS uz 10.01.2024.

vēlamais datums izskatīšanai: Attīstības komitejā 10.01.2024.

domē: 25.01.2024.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2024.gada 25.janvārī **Nr.**«DOKREGNUMURS»

**Par zemes ierīcības projekta uzsākšanu Gundegu ielā 19, 21 un 23, Ādažos**

Ādažu novada pašvaldības dome izskatīja Vārds Uzvārds (turpmāk – Iesniedzējs Nr.1), Vārds Uzvārds (turpmāk – Iesniedzējs Nr.2) pilnvarotās personas Vārds Uzvārds un Vārds Uzvārds (Iesniedzējs Nr.3), 05.12.2023. iesniegumu (reģistrēts 05.12.2023. ar Nr. ĀNP/1-11-1/23/6555) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai pārkārtotu zemes vienību robežas zemes vienībām Gundegu ielā 19 (kad. apz. 8044 008 0161), Gundegu ielā 21 (kad. apz. 8044 008 0159) un Gundegu ielā 23 (kad. apz. 8044 008 0160), Ādažos, Ādažu novadā.

Izvērtējot iesniegumu un ar to saistītos apstākļus, tika konstatēts:

1. Īpašums Gundegu ielā 19 ir ierakstīts Ādažu pagasta zemesgrāmatas nodalījumā Nr. 100000379401 un pieder Iesniedzējam Nr.3. Īpašuma sastāvā ietilpst zemes vienība ar kadastra apzīmējumu 8044 008 0161 un platību 0.1990 ha;
2. Īpašums Gundegu ielā 21 ir ierakstīts Ādažu pagasta zemesgrāmatas nodalījumā Nr. 100000536522 un pieder Iesniedzējiem Nr.1 un Nr.2 kopīpašumā. Īpašuma sastāvā ietilpst zemes vienība ar kadastra apzīmējumu 8044 008 0159 un platību 0.0320 ha, kā arī ēka ar kadastra apzīmējumu 8044 008 0159 001 un platību 236.5 m2;
3. Īpašums Gundegu ielā 23 ir ierakstīts Ādažu pagasta zemesgrāmatas nodalījumā Nr. 795 un pieder Iesniedzējam Nr.1. Īpašuma sastāvā ietilpst zemes vienība ar kadastra apzīmējumu 8044 008 0160 un platību 0.1141 ha;
4. Saskaņā ar Ādažu novada teritorijas plānojumu zemes vienība ar kadastra apzīmējumu 8044 008 0161 atrodas Savrupmāju apbūves teritorijā (DzS) un Transporta infrastruktūras teritorijā (TR);
5. Saskaņā ar Ādažu novada teritorijas plānojumu zemes vienība ar kadastra apzīmējumu 8044 008 0159 atrodas Savrupmāju apbūves teritorijā (DzS);
6. Saskaņā ar Ādažu novada teritorijas plānojumu zemes vienība ar kadastra apzīmējumu 8044 008 0160 atrodas Savrupmāju apbūves teritorijā (DzS) un Transporta infrastruktūras teritorijā (TR);
7. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
8. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
9. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

pamatojoties uz Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu un Teritorijas attīstības plānošanas likuma 12.panta trešo daļu, kā arī ņemot vērā, ka jautājums tika izskatīts un atbalstīts Attīstības komitejā 10.01.2024., Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu zemes vienībām ar kadastra apzīmējumu 8044 008 0161 (Gundegu iela 19, Ādaži, Ādažu nov.), ar kadastra apzīmējumu 8044 008 0159 (Gundegu iela 21, Ādaži, Ādažu nov.) un ar kadastra apzīmējumu 8044 008 0160 (Gundegu iela 23, Ādaži, Ādažu nov.).
2. Apstiprināt nosacījumus zemes ierīcības projekta izstrādei (1.pielikums).
3. Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienību robežu pārkārtošanas informatīvas skices uz 2 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

IDV@

M.Cinis, 26247571